อนุทินสัปดาห์ที่ 2 วันที่ 26 เดือน เดือนพฤษภาคม พ.ศ. 2556 โรงเรียนวิทยาสาธิต

         ดิฉันนางสาวสราญกิตติ์ อาลีมิง นักศึกษาฝึกสอนโรงเรียนวิทยาสาธิต ในสัปดาห์ที่สองนี้ ได้ทำหน้าที่การฝึกสอนอย่างเต็มตัวกับความเป็นครูอย่างมาก ทำหน้าที่ตนเองที่ได้รับมอบหมายอย่างเต็มที่ นักเรียนแต่ละห้องก็จะมีความแตกต่างกันไป ในชั่วโมงเรียนก็จะมีความตั้งใจเรียนกันมาก บางห้องก็จะซนบ้าง แต่ก็ยังมีความตั้งใจเรียนอยู่ เชื่อฟังคุณครูอย่างมาก นอกจากหน้าที่ในการสอนแล้วยังได้รับมอบหมายงานจากครูพี่เลี้ยง ให้ทำหน้าที่ต่างๆในห้องวิทยาศาสตร์หรืองานรายชื่อของเด็กนักเรียนในแต่ละชั้นปี และเข้าไปดูแลเด็กในเวลาที่ครูไม่ว่าง ในตอนเช้าของทุกวันจะมีการควบคุมแถวและปฏิบัติกายบริหาร ส่วนในทุกๆวันของเวลาพักเที่ยงก็จะมีการตักข้าวให้เด็กนักเรียนทุกวัน โดยจะมีการควบคุมนักเรียนในการรับประทานอาหารเที่ยง หากวันไหนที่มีชั่วโมงว่างก็จะทำในหน้าที่ดูแลแทนครูประจำชั้น และช่วยในการตกแต่งห้องวิทยาศาสตร์ให้สวยงาม ดูแลความสะอาด และจัดเก้าอี้ให้เรียบร้อย ทำหน้าที่ในการคุมนักเรียนเมื่อครูไม่อยู่ ช่วยงานห้องพักครู ช่วยพิมพ์รายชื่อเด็กนักเรียนที่เข้ามาใหม่ ในสัปดาห์ที่ 2 นี้ ทุกอย่างจะมีการลงตัว ไม่ว่าจะเป็นหน้าที่ในด้านการสอน การปรับตัวเข้ากับครูทุกท่านในโรงเรียน แม้กระทั่งการปรับตัวให้เข้ากับเด็กนักเรียนในแต่ละห้องค่ะ